Kings Gastehuis | LekkeSlaap
Kings Guest House is 'n huis in privaatbesit in die sentrale deel van Westville met maklike toegang tot M13, M19, N2 en N3. Ons bied 'n volledige Engelse ontbyt en veilige parkeerplek met afstandbeheer-toegang tot die eiendom. Aandete word voorsien indien vooraf gereël. Ons het ook 'n swembad waar gaste in die somermaande kan afkoel.
Kings Guest House het 5 slaapkamers waarvan een 'n selfsorg-eenheid is. 2 van die ander kamers het elk 2 enkelbeddens wat in 'n koninggrootte-bed omskep kan word. Elke kamer het 'n slaapbank, 'n en suite stort, eie ingang en bied toegang tot die swembadarea. Die ander twee kamers het koningingrootte-beddens. 1 van die kamers deel 'n badkamer. Die ander het 'n en suite-stort, spa-bad en sy eie balkon.
Al die kamers is ruim en smaakvol ingerig, met 100% wit linne. Elke kamer word daagliks skoongemaak en beskik oor die volgende: platskerm-TV (32''), sekere DStv-kanale, DVD-speler, koffie- en teemaakgeriewe, yskassie, mikrogolfoond, ketel, haardroër, kluis en 'n bababed op versoek.
Ontbyt word in die eetkamer of buite op die patio bedien. Volledige DStv is beskikbaar in die gemeenskaplike sitkamer. 'n Wasgoeddiens is op versoek beskikbaar. Gaste moet hul eie swemhanddoeke saambring.
Ons is slegs 'n paar minute vanaf die Pavilion, Westwood Mall, Village Mall en Westville Mall en 15 minute vanaf die middestad. Kings Shaka Internasionale Lughawe is 40 km noord van Westville en 'n lughawe-pendeldiens is op versoek beskikbaar. Westville is 'n gerieflike sentrale punt waarvandaan plekke soos Amanzimtoti aan die Suidkus, Umhlanga Rocks en Ballito aan die Noordkus en Kloof en Hillcrest in die weste verken kan word. Ons is ook naby Westway Office Park en Derby Downs Office Park.
Ons is lekker na aan verskeie doendinge geleë. Vir sportliefhebbers is daar Moses Mabhida-Stadion, Absa Rugby-Stadion, Sahara Krieketstadion en Kings Park-Swembad. Vir dié wat hou van dobbel is daar Suncoast Casino en Sibiya Casino en vir vakansiegangers is ons naby die Pavilion, uShaka Marine World en slegs 20 minute vanaf die strand. Ons is ook sentraal geleë vir dié wat die Indaba July-Wedren, Durban-Strandfees, Comrades- en Dusi-Marathon en die Durban House and Garden Show wil bywoon.